Gedig: Eendag.(Foto: Guillaume de Germain/Unsplash) Die volgende gedig is gekies vir publikasie in die AVBOB Poësiebiblioteek en word heruitgegee met die toestemming van die AVBOB Poësieprojek . Om dié biblioteek van meer as 18 000 gedigte in al 11 landstale te besigtig, klik hier. “Eendag.” deur Molly Lubbinge Eendag sal ek sommer net wegbreek vir ŉ naweek. Eendag sal ek op-dress en uitgaan saam die vrouens. Eendag sal ek hobbies kry, want dit help glo vir die stres, ietsie op my aandag af te lei, my te help vergeet. Maar nou wil ek stil wees en op my eie treur. Nou wil ek sit en kyk hoe eensaamheid my verteer. Nou wil ek nét “daaraan” dink – daardie naam wat niemand mag sê nie. Ek sal eendag hier opstaan. Maar nou wil ek net bly lê hier.